polyglot-tagger/wikipedia-language-snippets-filtered huggingface dataset:
གསེར་སྲང་ཞེས་པ་ནི། ྗེ་ཙོང་ཁ་པས་རྒྱལ་ཚབ་རྗེ་ལ་གསེར་སྲང་གང་གནང་ནས་ཁྱོད་ཀྱིས་རྣམ་འགྲེལ་གྲྭ་ཚང་ཞིག་ཐོབས་ཤིག་གསུངས་པར། རྒྱལ་ཚབ་རྗེས་གསེར་དེ་སྨར་ཁམས་པ་གྲགས་པ་རྒྱལ་མཚན་ལ་གནང་སྟེ་རྣམ་འགྲེལ་གྲྭ་ཚང་ཞིག་འདེབས་སུ་འཇུག་གནང་བས་གྲགས་པ་རྒྱལ་མཚན་གྱིས་གསེར་སྲང་གང་དེས་བདེ་བ་ཅན་ར་སྟོད་དགོན་དེ་རྣམ་འདྲེལ་གྱི་འཆད་ཉན་གནང་སར་བསྒྱུར་གནང་མཛད།
བྱ་བྲལ་ཞེས་པ་ནི། དགོན་དེའི་ཆོས་གཞིས་གཉེར་ཚང་དང་བཅས་བླ་བྲང་ལ་སྦྱར་ཏེ་བྱ་བ་ཀུན་སྤངས་པས་བྱ་བྲལ་ཀུན་སྤངས་གྲྭ་ཚང་ཞེས་པ་དེ་ནས་བྱུང་བ་བཅས་དང་།
ཡང་དགོན་དེའི་ནུབ་ངོས་ནོར་བུ་རི་ཞེས་པའི་རི་ལྡེབས་སུ་ཀློང་རྡོལ་བླ་མ་རིན་པོ་ཆེའི་རི་ཁྲོད་དང་། དེའི་གཡས་སུ་སྒྲུབ་ཕུག་ཅིག་ཡོད་པ་ལ་རླུང་རྡོལ་སྒྲུབ་ཕུག་ཅེས་ཀློང་རྡོལ་བླ་མ་རིན་པོ་ཆེ་ལ་རྩ་རླུང་གི་རང་དབང་ཐོབ་ནས་སྒྲུབ་ཕུག་རྡོལ་བ་རེད་ཅེས་སྒྲུབ་ཕུག་དེར་ཐོག་མེད་པ་དང་། ཀློང་རྡོལ། ཞེས་པའི་མཚན་ཡང་དེའི་ཟུར་ཆགས་གསུངས།
སྒྲུང་རྩོམ་འདི་རུ་ད་དུང་མོའི་མིང་སྲིང་རྣམས་དམ་གྲོགས་མོ་སོགས་ཀྱི་གཉེན་སྒྲིག་གི་འཚོ་བ་བྲིས་ཡོད་ལ། དེ་དག་ནི་ཟུར་ལྟའི་རྒྱུ་ཆ་དང་འདྲ་བར་ཡེ་རེ་སི་པཱ་ཡི་ཕུགས་བསམ་རང་བཞིན་ཅན་གྱི་གཉེན་དོན་ལ་གཤིབ་བསྡུར་བྱེད་ཡུལ་དུ་གྱུར་ཡོད། དཔེར་ན་ཤཱ་རོ་ཏེ་དང་ཁོ་ལེན་སི་གཉིས་ཀ་གཉེན་སྒྲིག་རྗེས་ཟ་འཐུང་གང་ལའང་སེམས་ཁྲལ་བྱེད་མི་དགོས་པའི་གནས་སུ་གྱུར་ཡོད་ནའང་། ཁྱོ་ཤུག་ཕན་ཚུན་བར་ལ་བརྩེ་དུང་ཆགས་མེད་པའི་རྐྱེན་གྱིས་གཉེན་དོན་གི་གདོང་འབག་འོག་དུ་ལསུ་ཡོད་པའི་སྤྱི་ཚོགས་རང་བཞིན་ཅན་གྱི་སྐྱོ་གར་གཞི་ནས་མཐོང་།
གཤམ་གྱི་དྲི་བ་འདི་དག་ལས་ཁྱོད་ཀྱིས་རང་གི་ད་སྐབས་ཀྱི་འཚོ་བ་དང་། བསམ་བློ། རིན་ཐང་ལྟ་བ། མི་ཚེའི་ཉམས་མྱོང་བཅས་མཐོང་བར་འགྱུར་ཟེར་ཞིང་ད་རུང་རང་གི་ལོ་ཚོད་ཀྱི་འགྱུར་བ་དང་བསྟུན་མ་འོངས་པར་དྲིས་ལན་ཡང་དེ་རིང་དང་མི་འདྲ་བ་འབྱུང་ཞེས་ཟེར་རོ།།
བརྒྱད། ཁྱོད་ཀྱིས་ཆེས་བརྗེད་དུ་མེད་པའི་གནས་སྐོར་དེ་ཡུལ་དུས་ནམ་ཞིག་ལ་བྱས་པ་དྲན་གྱིན་འདུག་གམ།
གཅིག ཁྱོད་ཀྱིས་ཆེས་མཛེས་སྡུག་ལྡན་པའི་བདེ་སྐྱིད་ཟེར་བ་དེ་གང་འདྲ་ཞིག་ལ་ངོས་འཛིན་གྱིན་ཡོད།
བཅུ་བདུན། ས་སྐབས་གསོན་བཞིན་པའི་མི་དག་ལས་ཁྱོད་རང་གིས་ཆེས་ཐ་ཤལ་དུ་མཐོང་བའི་མི་དེ་སུ་ཡིན།
བཅུ་གཉིས། ཁྱོད་ཀྱིས་རང་ཉིད་ཀྱི་སྡུག་བསྔལ་ཐམས་ཅད་ལས་ཆེས་ཡང་ཤོས་དེ་ཅི་ཞིག་ཡིན་པར་འདོད།
བཅུ་གསུམ། ཁྱོད་ཀྱིས་བསམ་ན་མིའི་ཀུན་སྤྱོད་དག་ལས་ཆེས་ཡག་ཤོས་དེ་ཅི་ཞིག་ཡིན་པར་འདོད།
བཅུ་གཅིག ཁྱོད་ཀྱིས་རང་ཉིད་ཀྱི་ཆེས་རྒྱས་སྤྲོས་ཀྱི་བྱ་དངོས་དེ་ཅི་ཞིག་ཡིན་པར་འདོད།
དྲུག ཁྱོད་ཀྱིས་རང་ཉིད་ཀྱི་ཆེས་ངོམས་སུ་རུང་བའི་གྲུབ་འབྲས་དེ་ཅི་ཞིག་ཡིན་པར་འདོད།
བཅོ་ལྔ། ཁྱོད་རང་རང་ཉིད་ཀྱི་ཕྱིའི་རྣམ་པ་ལས་བློ་ལ་དེ་འདྲ་མི་ཡོང་བ་དེ་ཅི་ཞིག་ཡིན།
བཀའ་བརྒྱུད་ཀམ་ཚང་ཕྱོགས་ཀྱི་ཡིག་ཆར་ཅུང་ཟད་མཇལ་ན། རྗེ་བདུན་པའི་དངོས་སློབ་ཀམ་ཚང་བླ་མ་ཏྲེ་བོ་ཆོས་ཀྱི་རྒྱ་མཚོས་རྒྱལ་ཟླའི་ཉ་ལ་རས་ཕུད་གནང་གི་ཡོད་འདུག་སྟེ། དེ་ཡང་བླ་མ་གོང་མའི་ཕྱག་རྒྱུན་ཡིན་པའང་ཐེ་ཚོམ་མེེད་དེ། ཁོང་གི་སློབ་མ་ཇོ་ནང་ཀུན་དགའ་གྲོལ་མཆོག་གི་རང་རྣམ་སྐལ་བཟང་དད་པའི་ཤིང་རྟ་འདྲེན་བྱེད་ལས། རས་མཚོར་འཇུག་ཀར་ཕག་མོ་ཕུར་ཞབས་ཅན་གྱི་མེ་དབང་ཡང་བསྩལ་ནས། རྒྱལ་གྱི་ཉ་ལ་རས་ཕུད་ཀྱི་ཕྱག་བཞེས་བར་ཆད་མེད་པར་མཐར་ཕྱིན་ཏེ། ཞེས་སོགས་ཞིབ་ཆ་འཁོད་འདུག་པའི་ཕྱིར་རོ། །
གལ་སྲིད་རྨི་ལམ་ངན་པ་དེ་དག་ལུས་དང་སེམས་ཀྱི་ཁམས་མ་སྙོམས་པའི་དབང་གིས་བྱུང་བ་ཡིན་ཚེ། ལུས་པོ་ལ་བདག་སྐྱོང་དང་སེམས་ཁམས་ལ་སྙོམ་སྒྲིག་གང་ལེགས་བྱས་པས་ཆོག་སྟེ། ནམ་ཁོམ་ལ་རི་བོའི་རྩེ་མོར་འགོས་ནས་རྒྱང་རིང་གི་མཛེས་ལྗོངས་ལ་ལྟ་བ་སོགས་ཁམས་གཡེང་གང་འཚམ་གྱིས་ཕན་ཐོགས་ཆེན་པོ་ཐོབ་ངེས། གང་ལྟར་དེའི་རྒྱུ་རྐྱེན་གསལ་བོར་རྙེད་རྗེས་ཐབས་དང་སྨན་སོགས་གང་འཚམ་བསྟེན་ནས་བསལ་ཅི་ཐུབ་བྱ་བ་ལས་ཐམས་ཅད་ལ་རྨོངས་དད་རང་བཞིན་གྱི་ལྟ་སྟངས་དང་འདུ་ཤེས་བཟུང་མི་རིགས།
རྨི་ལམ་ངན་པ་རྨིས་པ་ལ་འབྱུང་རྐྱེན་མང་དུ་མཆིས་པ་སྟེ། ཉིན་རྒྱུན་གྱི་འཚོ་བའི་ནང་བྱུང་བའི་དོན་དག་ག་གེ་མོའམ། ལུས་སེམས་ཀྱི་ངལ་དུབ་དང་ན་ཚ་ལྟ་བུའམ། ཡང་ན་ཁྲག་དང་རླུང་གི་འཁོར་སྐྱོད་བདེ་བར་རྒྱུ་མ་ཐུབ་པའམ། འབྱུང་བཞིའི་བྱེད་པ་དོ་མཉམ་མ་ཐུབ་པ་སོགས་རྒྱུ་རྐྱེན་གང་རུང་ཞིག་ལ་ཁག་བྱས་ནས་དེས་སེམས་ཀྱི་ཆ་ལ་ཤུགས་རྐྱེན་ཐེབས་པ་ལས་བྱུང་བར་བསམ།
ང་ཚོ་སོ་སོ་སྐྱེ་བོ་རྣམས་ལ་རྨི་ལམ་ངན་པ་འགོག་ཐུབ་པའི་ནུས་མཐུ་དང་ཀུན་ནས་བྲལ་བས་རྒྱུན་པར་རྨི་ལམ་ངན་པ་འབྱུང་ངེས་པ་ནི་ཆོས་ཉིད་ལྟ་བུར་ལགས། ཡིན་ནའང་སྤྱིར་བཏང་དུ་རྨི་ལམ་ངན་པ་དེ་རིགས་ཀྱིས་ཚུར་ང་ཚོར་གནོད་པ་ཚབས་ཆེན་བཟོ་མི་སྲིད་པས་སེམས་ཁུར་དེ་འདྲ་གནང་དགོས་དོན་མི་འདུག
ཟླ་ཚེས། 2018-10-14 17:06:44 རྩོམ་པ་པོ། སྟོང་སྐོར་གཡུང་དྲུང་བསྟན་པ། རྩོམ་ཁུངས། ཧི་མ་ལ་ཡའི་བོན། མཁན་པོ་ཨོ་རྒྱན་རིག་འཛིན་ནས་དྭ་ངོས་འདིར་སྒྲིག་འཇུག་བྱས། ནང་དོན་གནད་བསྡུས། གཙོ་བོ་སྤུ་རྒྱལ་གཡུང་དྲུང་ལྷ་རྩེའི་རང་བཞིན་ལས་འཕྲོས་ཏེ་ཡུལ་མིང་འགའ་ལ་དཔྱད་ཁུལ་བགྱི་བ་དང་། མིང་གི་གྲུབ་སྟངས་ལས་མཆེད་དེ་ཨ་ཡང་རམ་མང་ཁང་བྲུམ་སད་སལེ་འདུ་བཅས་ལུང་གྲུབ་ཀྱི་ཡིག་འབྲུ་དགུ་ལས་སྤུ་རྒྱལ་གངས་རི་དང་མཐའ་མཚམས་ཀྱི་ཕྱོགས་བཞི་མཚམས་བརྒྱད་བཅས་གྲུབ་ཚུལ་བཀོད་ཡོད།
དྲན་པས་མཛད་པའི«སྤུ་རྒྱལ་གནས་ཀྱི་དཀར་ཆག་དོན་གསལ་སྒྲོན་མ» དང་«རིག་འཛིན་ཀུན་གྲོལ་གསང་བ་རྩལ་གྱི་ཕྱི་ནང་གསང་བ་ཐུན་མོང་དྲིལ་བའི་གཏེར་འབྱུང་ལོ་རྒྱུས་རྣམ་ཐར་ཆེན་པོ་ངོ་མཚར་པདྨའི་དགའ་ཚལ་ཐབས་ཤེས་ཉི་ཟླའི་རྒྱན་ཅན།» བདེ་ཆེན་གླིང་པའི་གཏེར་མ«གནས་དང་གཏེར་གྱི་དཀར་ཆག་ཁ་བྱང་བཅས་པ་རིག་འཛིན་གྱི་གཉེར་དཔོན་གྱེར་སྤུངས་དྲན་པས་བཀོད་པ།» «ཐུགས་སྤྲུལ་བོན་རིའི་དཀར་ཆག་ཡིད་བཞིན་ལྗོན་པའི་འཕྲེང་བ།» «གནས་ཆེན་སྤུ་རྒྱལ་དང་བརྡ་ཕུ་རི་མཚོ་གཉིས་ཀྱི་གནས་ཡིག་གཏེར་གྱི་འཕྲེང་བ།» སོགས་ཡིན།
དེ་བཞིན་དུ་མང་ལས་ལྷོ་ནུབ་སྟེ་ཡུལ་གཞུང་ ཆགས་པ། ཁང་ལས་ལྷོ་ཕྱོགས་ཏེ་སྤ་ཟླ་སྤོ་གསུམ། བྲུམ་ལས་ལྷོ་ཤར་ཏེ་ད་ལྟའི་གཤེར་ལའི་རྒྱུད། སད་ལས་ཤར་ཕྱོགས་ཏེ་སྤུ་གཞུང་། སལེ་ལས་བྱང་ཤར་ཏེ་ད་ལྟའི་གཡུ་མཚོའི་ཕྱོགས། འདུ་ལས་བྱང་ཕྱོགས་ཏེ་རྐྱང་གཞུང་སོགས་གྲུབ་ཚུལ་ཁ་གསལ་གོ་བདེའི་ཐོག་«གནས་ཆེན་རི་བོ་རྩེ་ལྔའི་གནས་ཡིག་དང་དཀར་ཆབ »ལས་ གསལ་བར་གསུངས་པ་ལྟར་ཡིན་ཡང་འགའ་ཞིག་ལ་མིང་གི་འབོད་སྟངས་འགྱུར་བ་ཕྱིན་ནས་ད་ལྟར་ཕལ་ཆེར་མེད་པའི་གནས་སུ་ལྷུང་ཡོད།
«ཡུལ་སའི་ཏིང་འཛིན་བསྐྱེད་རིམ་བྱིན་རླབས་སྤྱན་དྲངས་དགོངས་གསོལ་བཞུགས།» མཛད་པ་པོ། ཞུ་གཡས་མུ་ཏྲི་དྲུང་མུ། སྡེབ་ངོས་༡༢ཅན། «ཡུལ་ས་སྤུ་རྒྱལ་མཆོད་ཅིང་བསྟོད་པའི་གསོལ་ཁ་བཞུགས།» མཛད་པ་པོ། ཞུ་གཡས། སྡེབ་ངོས༡༧ཅན། «སྤུ་རྒྱལ་ཚོགས་མཆོད་སྣང་སྲིད་ཚོགས་ཆེན་ལྷུན་འགྲུབ་བཞུགས།» མཛད་པ་པོ། ཞུ་སྟོན་ཡོན་ཏན་རྒྱ་མཚོ། སྡེབ་ངོས༢༦ཅན།
ད་ལྟའི་ཡ་ང་གཞུང་ནི་སྔོན་གྱི་ཡང་ལ་ཚེག་ཅིག་ཤོར་ནས་ཡ་དང་ང་གཉིས་སོ་སོར་གྱེས་པ་ཡིན་པར་སྔོན་གྱི་ཡང་གི་མིང་འགའ་ད་དུང་ཡོད་པ་ཡིན་ཏེ། ཡ་ངའི་སྟོད་ལ་ཡང་སྟོད་དང་བྱང་ནུབ་མཚམས་སུ་བབས་པའི་ཆུ་དེ་ལ་ཡང་ཡང་ཆུ་ཞེས་འབོད་སྲོལ་ཡོད་པ་སོགས་ལ་བརྟག་ན་ཤེས་ཐུབ་བོ།།
འདི་དག་མིང་གི་ཡིག་འབྲུར་འགྱུར་བ་ཐེབས་པ་དང་གནའ་མྱིའི་ངག་རྒྱུན་སོགས་ཀྱི་འགྱུར་བ་གང་ཞིག་དབང་གིས་འགྱུར་བ་བྱུང་བ་ཡིན་པར་སྙམ། དཔེར་ན་བ་ཆེན་ནས་སྦ་ཆེན་དང་དེ་ནས་སྦྲ་ཆེན་སོགས་བཞིན་ནོ།།
དཔེར་ན་གསོལ་མཆོད་དང་འཕྲིན་བཅོལ་སོགས་གནས་རི་ཁོ་ནར་དམིགས་ནས་སྒྲུབ་པ་ཡོད་པས་དེ་ལྟར་གོ་ལྡོག་འཇུག་པའི་གནད་ལ་ཐུགས་བསམ་བཞེས་རྒྱུ་ཅི་ནས་ཀྱང་རེ་བས་འབོད་པ་ལགས་སོ།།
«གནས་ཆེན་ཤེལ་གྱི་རི་བོ་རྩེ་ལྔའི་གནས་ཡིག་དང་དཀར་ཁྱབ །» དགེ་བཟང་ཞུ་བླ་ཚུལ་ཁྲིམས་དབང་རྒྱལ་གྱིས་མཛད། ལག་བྲིས་ཅན། སྡེབ་ངོས་༡༠ཙམ།
འདི་ལ་མིང་གི་བྲི་སྟངས་མང་དུ་ཡོད་པ་ཡིན་ཏེ། ཡ་ང་། ཡག་ལྔ། ཡལ་ངལ། ཡང་ལྔ། ཡག་རྔ། ཡག་མངའ་སོགས་མང་དུ་མཆིས་སོ།།
ཚེ་སྲོག་ནི་སྐྱེ་དངོས་ཀྱི་ཕུང་པོ་ཁོ་ནར་ཡོད་པའི་སྣང་ཚུལ་ཞིག་ཡིན་པ་དང་། བརྟན་ལྷིང་གི་སྤུས་ཚད་དང་ནུས་ཚད་བརྗེ་ཚབ་ཀྱི་བྱེད་ལས་ལྡན་པ། ཕྱི་རོལ་གྱི་ཟུག་རེག་ལ་རྒོལ་ལན་སློག་ཐུབ་པ་དང་རྒྱུད་འཕེལ་གྱི་རང་བཞིན་ལྡན། ཚེ་སྲོག་ནི་ནུས་ཚད་ལས་བྱུང་བ་ཡིན་ལ། ནུས་ཚད་ནས་རྩི་ཤིང་དང་། རྩི་ཤིང་ནས་སྐྱེ་དངོས་ཕྲ་རབ། དེ་ནས་སྲོག་ཆགས་སོགས་རིམ་གྱིས་བྱུང་བ་ཡིན། སའི་གོ་ལའི་སྟེང་གི་ཚེ་སྲོག་ནི་གོ་ལ་རང་སྐྱེ་འཕེལ་བྱུང་བའི་འབྲས་བུ་ཡིན།
ཚེ་སྲོག་གི་གོ་དོན་ནི། བརྟན་ལྷིང་གི་སྤུས་ཚད་དང་ནུས་ཚད་བརྗེ་ཚབ་བྱེད་ལས་ལྡན་པ། ཕྱི་རོལ་གྱི་ཟུག་རེག་ལ་རྒོལ་ལན་སློག་ཐུབ་པ་དང་རྒྱུད་འཕེལ་གྱི་རང་བཞིན་ལྡན། ཚེ་སྲོག་ནི་ནུས་ཚད་ལས་བྱུང་བ་ཡིན་ལ། ནུས་ཚད་ནས་རྩི་ཤིང་དང་། རྩི་ཤིང་ནས་སྐྱེ་དངོས་ཕྲ་རབ། དེ་ནས་སྲོག་ཆགས་སོགས་རིམ་གྱིས་བྱུང་བ་ཡིན། བྱེ་བྲག་གི་ཚེ་སྲོག་ཚང་མར་སྐྱེས་པ་དང་འཚར་ལོངས། ཤི་བ་བརྒྱུད་དགོས།
དེ་ཡང་རྗེ་བཙུན་བླ་མ་དམ་པ་འདི་ཉིད་གང་དུ་ཐོག་མར་སྐུ་བལྟམས་པའི་མཛད་པ་ཉེ་བར་བསྟན་པའི་ཡུལ་ནི། དགེ་བཅུའི་ལང་ཚོ་མཆོག་ཏུ་དར་བ་མདོ་སྨད་ས་ཡི་ཐིག་ལེ། འཇམ་མགོན་བསྟན་པའི་འཁོར་ལོ་ངུར་སྨྲིག་འཆང་བའི་སྐུ་ཡི་རྣམ་པར་བཞེངས་པའི་གནས་མཆོག་ཙོང་ཁའི་རྒྱུད་དང་ཧ་ཅང་མི་རིང་བའི། སྣང་རའི་གྲམ་པ་ནང་བྱ་བར་ལྡོང་གི་རིགས་ལས་ཡབ་གཅན་ཚའི་དཔོན་པོ་ངག་དབང་རྣམ་རྒྱལ་དང་། ཡུམ་གནམ་སྐྱིད་གཉིས་ཀྱི་སྲས་སུ་རབ་བྱུང་བཅུ་གཉིས་པའི་ས་སྤྲེལ1728ལོའོ་ཧོར་ཟླ3ཚེས8ལ་སྐུ་བལྟམས།
དགུང་ལོ་བཅུ་གསུམ་ལ་ཕེབས་པ་ལྕགས་ཕོ་སྤྲེའུའི་ལོ། མཁས་བཙུན་བཟང་གསུམ་གྱི་ཡོན་ཏན་རིན་པོ་ཆེ་དུ་མས་ཐུགས་ཀྱི་གན་མཛོད་ཕྱུར་བུར་གཏམས་པ། ཡུལ་མདོ་སྨད་ཀྱི་འཕགས་པ་ཉེ་བར་འཁོར། སྟོང་སྐོར་རིན་པོ་ཆེ་ངག་དབང་བསོད་ནམས་རྒྱ་མཚོ་དཔལ་བཟང་བོའི་ཞལ་སྔ་ནས་ཀྱི་དྲུང་ནས་ཚིགས་སྔ་མ་དགེ་ཚུལ་གྱི་སྡོམ་པ་ཡང་དག་པར་བཞེས་ཏེ། མཚན་ལ་ངག་དབང་འཇམ་དབྱངས་འཕྲིན་ལས་རྒྱལ་མཚན་དཔལ་བཟང་བོར་གསོལ།
དེ་བསྒང་ཤེས་བྱའི་གནས་ཀུན་ལ་མཁས་དང་གྲུབ་པའི་སློབ་དཔོན་ སྒྲ་སློབ་ཐུབ་བསྟན་ནོར་བུ་མཆོག་ ཡོངས་གྲགས་ལུ་སྒྲ་སློབ་རྣམ་རྒྱལ་ཟེར་ཡང་ཞུཝ་ཨིན་མས། སྒྲ་སློབ་མཆོག་ལུ་ རྒྱལ་པོའི་བརྟན་བཞུགས་གི་རྩ་ཚིག་ གསར་རྩོམ་མཛད་དགོས་པའི་སྐུལ་མ་ལྷོདཔ་དང་འདྲེས་ཏེ་ དང་པོ་ཚིག་རྐང་བཅུ་གཉིས་ཀྱི་སྒོ་ལས་ བརྟན་བཞུགས་གསར་རྩོམ་མཛད་གནང་ནུག ། དེ་ཡང་།
ཆབ་ཏག6ཅང་འགོང་ཙེ་དང་། ཇེའུ་ལིམ་ལིམ་གཉིས་བསུངས་ནས། སྔ་སླད་དུ། ཨན་ཀོག་སྀ་འྀ་ནང་།
དུ། ཆབ་ཏག་གྀ ། སྔ་སླད་དུ། ཅང་ཕབ་ལུད་ལ་ཕུབ་འྀ་ཁལ་གྲངས་ལ། །དབྱར་སླ་འབྲིང་པོའྀ་ངོ་ལ།
ནས་རྒྱ་ཤེག་གསུམ་དང་བྲེ་དོ། ཅང་ཕབ་ལུད་ལ་ཕུལ། ། དུ་བ་བཏང་བའྀ7གླ། ནས་རྒྱ་བྲེ་དྲུག་ ། སྟོང་ཀུད་གྱྀ །
ཅང་ཤྀ་ལ་གཐད། ། དགེ་འདུན་རྣམས་ཀྱིས། ཨན་པེའུ་ཀེའུ་གྀ་ཡུ་ཁང8དུ་ཡུ་མར་བཙག་པའྀ་གླ་ནས་རྒྱ་བྲེ།
བཞྀ། དགེ་འདུན་གྱིས་གཐད་དེ། ཆབ་ཏག་གི་གླར་གཅད་དེ། པེའུ་ཀེའུ། ། ལ་གཐད། །དབྱར་སླ་ཐ་ཆུངས་ཚེས།
7 ལ། །སྦྱང་ཀུན་གྱྀ་དེང་ཙེ་བཞེངས་ཏེ། བླ་སྟོན9བགྱྀས་ནས། ཁྲེ་ཁལ་གསུཾ། ཅང་ཕབ་ལུར་ལ་ནས་
8 ར་བ་ཚེས་དགུ་ལ། བམ་སྀ་ནུ། ནས་རྒྱ་ཤེག་དྲུག་འཚལ་ཏེ། བུར་བུན10གྱྀ་རྐྱེན་དུ་འཚལ། །བུར་བུན་གྱི་
རྒྱུ་ཁྲེ་རྒྱ་བྲེ་དོ་། སྀ་ཅུ་དང་ཨི་ཉང་ལ་གཐད། ། རྡུམ་པའི11འཚལ་མ་རྒྱུ་སྔ་སླད་དུ
དབྱར་སླ་འབྲིང་པོ་ལ། ། ཁྲེ་རྒྱ་ཤེག་གཉིས། ཅང་ཕབ་ལུད་ལ་གཐད། །དེ་འ་གྀ་རྗེས་ལ། བང་ཀ་མ
ཁྲེ་རྒྱ་བྲེ་ལྔ་འཚལ། ། ལམ་ཆེན་པོའི་དབྱུང་ནས། བན་དེ་སེར་ཤི་ལ་ཞྀང་རིན་དུ་ནས་རྒྱ་བྲེ་ལྔ་གཐད། །
སྦྲུལ་གི་ལོའི་དཔྱིད། ། སྙིང་ཙོམ་གི་སྡེ་སོང་ཏིག་ཏིག་སྐྱ་ཞིང་དོར་ཕྱེ་དང་གཉིས། ཁམ་ཅུང་ན་མཆིས་པ།
དངོས་རྨོ་བའ་རྔོ་མ་ཐོག་ཏེ། འྭང་ཧྭ་ཚེ་དང་ཐུར་ཤས་པྱེད་མར་སྤེད་དེ1། ས་བོན་ནི་བུན་ཁ་ཧྭ་ཚེས་བགྱིས་སྟེ། ས་བོན།
རྒྱ་ཤེག2གཉིས་འཚལ་པའ། བུན་ཏང་སྟོན་ཤེག་བཞི་འབུལ་བ་ལ། རྒྱ་ཤེག་གཉིས་སོང་ཏིག་ཏིག་གིས་སྟོན་སླ།
འབྲི པོ་མགུམ་ཚུན་ཅད3ཀྱིས་བྲེ་པུལ་ཡང་མྱི་ཆད་པར་ཏུག་ཏིག་གིས་ཧྭ་ཚེ་ལ་འབུལ་བར་བགྱིས་ཏེ་རྒྱ་ཤེག
གཉིས་གྱི་གཏའ་མ་ཡང་སྒོ་མོ4གཉིས་ཧྭ་ཚོ་འི་སུག་པར་བཞག་པ་ཡང་ཡལ་ཅིང་ནས་ཀྱང་བསྒྱུར་བར།
བགྱིས། བརྒྱ་ལ་སོང་ཏིག་མ་མཆིས་སམ། ཕན་ཕུན་དུ་གྱུར་ན་འབུལ་བའི་ཁས་ལེན། དངོས་ཀྱི་མཆིས།
སྦྲུལ་གི་ལོའི་དཔྱིད། ། སྟོང་སར་གྱི་འྭང་ཧྭ་ཚེ་སྒོ་ནས་ལས། ནས་རྒྱ་ཤེག་གཉིས་ཤིག སོང་ཏིག་ཏིག
གིས་སྔར་གཡར་དུ་འཚལ་ཏེ། སླར་འབུལ་བའི་དུས་ནི་ལན་འདིའི་སྟོན་སླ་འབྲིང་ངོ་མ་གུམ་ཚུན་ཅད་གྱིས།
འདི་ནི་སྔོན་གྱི་དུས་སུ་ས་བོན་བུ་ལོན་ལ་གཏོང་བའི་སྐོར་གྱི་ཡིག་ཆ་གལ་ཆེན་འགའ་ཡིན་པས་འདིར་མ་ཡིག་ཇི་བཞིན་རིམ་པ་ལྟར་བཀོད་ཡོད་དོ།།
དངོས་ཡོད་གནས་ཚུལ་ལ་དབལ་ཤུལ་གསེར་རྟ་མདོ་སྨད་ཡིན་པར་འཕགས་མཆོག་ཕྱག་ན་པདྨོ་དང༌། རྒྱལ་དབང་པདྨ་ཀ་ར་སོགས་ཀྱིས་ཚད་མའི་ལུང་གིས་གྲུབ་པའི་སྐོར།
ལྡོང་དབལ་སེ་སྐྱབས་ནས་བརྒྱུད་མདོ་སྨད་མགོ་ལོག་གསེར་རྟའི་དབལ་ཤུལ་དཔོན་ཚང་གི་བྱུང་རབས།
སྤྱི་ལོ་༡༩༥༩་ལོའི་བར་གྱི་དབལ་ཤུལ་གསེར་རྟའི་གནས་བབ་དང༌། རྒྱ་དམར་ནག་གིས་གསེར་གྱི་ཆོ་ལོ། ཐོབ་གོ་ས་དངུལ་ལོར་བཅས་ཀྱིས་བསླུ་འབྲིད་མ་ནུས་པའི་དབལ་ཤུལ་གསེར་རྟའི་དཔོན་རིགས།
དབལ་ཤུལ་གསེར་རྟའི་ཡུལ་ཁམས་ཀྱི་ས་བབ་ཆགས་ཚུལ་དང༌། སྔོན་དང་ད་ལྟའི་གནས་སྟངས་སྤྱི་བཤད།
ཁྲི་བཞི་ཁ་བསྡོང་གི་དམག་འཁྲུགས་ཁྲོད་འཆི་བར་མི་སྐྲག་པའི་དབལ་ཤུལ་དཔོན་ཆེན་རིག་འཛིན་དོན་གྲུབ་དང༌། དུམ་བུ་དྲུག་ཏུ་བགོས་པའི་མདོ་སྨད་མགོ་ལོག་དབལ་ཤུལ་གསེར་རྟའི་ཡུལ་ཁམས།
མགོ་ལོག་ཁག་གསུམ་གྱི་དཔོན་རིགས་ཚོས་ཐུན་མོང་གིས་གསེར་རྟའི་ཡུལ་ཁམས་ཡོངས་སུ་དབང་བསྒྱུར་ཚུལ་སྐོར།
གསེར་རྟ་ས་ཆར་ཨ་སྤོ་ལྡོང་གི་རིགས་རྒྱུད་དབལ་ཤུལ་གྱི་དཔོན་རིགས་ཐོག་མར་བྱུང་ཚུལ་དང༌། དེ་ལས་འཕྲོས་པའི་གཏམ།
རྔ་བ་ཁུལ་ནས་དཔར་བསྐྲུན་བྱས་པའི་དམུ་དགེ་བསམ་གཏན་གྱི་བོད་ཀྱི་ལོ་རྒྱུས་ཀུན་དགའི་མེ་ལོང་གི་ཤོག་གྲངས་༢༥༠་པར། གེ་ལིའི་བུ་ཆུང་བ་བན་ཞར་གྱི་མི་རྒྱུད་དབལ་ཤུལ་སྟག་སྐྱབས་ཀྱིས་རྡོ་སྟོད་རྗེ་མང་རའི་ ས་མགོ་ལོག་ལ་བསླངས་ནས་དེར་མཁར་གཞི་བཟུང༌། འདི་ལ་བུ་གཉིས་ཡོད་པའི་ཆེ་བ་སྟག་ལྷ་འཕན་གྱི་བུས། ཤོས་ཁོག་ཏུ་རུ་བ་བྱས་ནས་བསྡད་པའི་རྒྱུད་པ་གསེར་ཐར་དཔོན་རིགས། ཞེས་གསུངས་པ་ལྟར་གེ་ལིའི་བུ་ཆུང་བ་དབལ་ཤུལ་བན་ཞར་གྱི་གདུང་རྒྱུད་དབལ་ཤུལ་སྟག་ལྷ་འཕན་དང༌། དབལ་ཤུལ་སྟག་ལྷ་སྐྱབས་སོགས་ནས་གསེར་རྟའི་དབལ་ཤུལ་དཔོན་རིགས་ཚོ་རིམ་གྱིས་མགོ་ཚུགས་སོ། །
༤༽ གསེར་རྟ་རང་དུ་སྐྱེས་ཤིང་གསེར་རྟ་རྫོང་མི་རིགས་སློབ་འབྲིང་དང༌། དར་མདོའི་མི་རིགས་དགེ་འོས་སློབ་གྲྭ་སོགས་མཐར་ཕྱིན་ནས་ད་ལྟ་དགེ་རྒན་སོགས་ཀྱི་ཕྱག་ལས་གནང་བཞིན་པའི་དབལ་ཤུལ་གསེར་རྟའི་ན་གཞོན་ཤེས་ལྡན་རྩོམ་པ་པོ་དབལ་ཤུལ་རང་བྱུང་ངམ། འཇིགས་མེད་དོན་རྟོགས་ཀྱི་རྩོམ་ཡིག་ཕྱོགས་བསྒྲིགས་སི་ཁྲོན་མི་རིགས་དཔེ་སྐྲུན་ཁང་གིས་པར་བསྐྲུན་བྱས་པའི་ ཞེས་པའི་དེབ་དེའི་མདུན་ཤོག་གི་ནང་ངོས་སུ་(དབལ་ཤུལ་རང་བྱུང་། མིང་གཞན་འཇིགས་མེད་དོན་རྟོགས། ལྕགས་མོ་བྱ་ཡི་ལོར་༡༩༨༡)ལོར་མགོ་ལོག་དབལ་ཤུལ་གསེར་རྟའི་འབྲོག་ཁྱིམ་ཞིག་ཏུ་སྐྱེས། ཞེས་དང༌།
༦༽ གཞན་ཡང༌། ཆོས་རྗེ་དམ་པ་ཡིད་བཞིན་ནོར་བུ་འཇིགས་མེད་ཕུན་ཚོགས་འབྱུང་གནས་དཔལ་བཟང་པོའི་གསུང་འབུམ་གླེགས་བམ་གསུམ་པའི་ཤོག་ངོས་༣༨༨་པའི་ཐིག་ཕྲེང་༡༢་པར། འབྱམས་ཡིག་ཅེས་པའི་ཆོས་རྗེ་མཆོག་གིས་རྒྱལ་བསྟན་དག་ཐེར་ཆེད་ཆེས་སྐད་གྲགས་ཅན་གྱི་ཡིག་ཆ་ཞིག་གང་སར་སྤེལ་བའི་མཛད་བྱང་དུ། ཞེས་བོད་རབ་བྱུང་བཅུ་དྲུག་ཤིང་གླང་ལོའི་ས་ག་ཟླ་བའི་ཡར་ཚེས་དགེ་བར། མདོ་ཁམས་སྨད་ཀྱི་ཡུལ་གྲུ་བཀྲ་ཤིས་ས་ཡི་ཐིག་ལེ་པད་མ་མཁའ་འགྲོའི་འདུ་གླིང་གསང་ཆེན་འོད་སྐུར་གྲོལ་བའི་དབེན་པའི་རི་ངོགས་མདོ་སྔགས་བཤད་སྒྲུབ་འཕེལ་རྒྱས་གླིང་ནས་སྤྲིངས་པ་དགེའོ།། །།
༡༣༽ སྐྱབས་རྗེ་གྲུབ་དབང་པདྨ་ལུང་རྟོགས་རྒྱ་མཚོ་མཆོག་༡༨༩༡-༡༩༦༤་ཞབས་ཀྱི་རྣམ་ཐར་བྱང་ཆུབ་ལམ་བསྟན། ཞེས་བྱ་བ་ལྡེབས་རིང་ཤོག་ངོས་བཞི་བའི་ཐིག་ཕྲེང་བཞི་བར། གངས་ཅན་བོད་ཀྱི་ཤར་ཕྱོགས་མདོ་ཁམས་སྨད་ཀྱི་ཆ་མགོ་ལོག་གསེར་ཐང་གི་མངའ་སྡེ་ཨ་བོ་ལི་ཤུས་ ཀྱི་རུས་མཐའ་ཨ་བོ་སྦྲ་སྐོར་ཞེས་དུད་ཚང་དྲུག་བཅུའི་སྐོར་ཡོད་པའི་སྦྲ་རྒན་ཆེ་ཤོས་ཡིན་ཅིང༌། ཡབ་བསོད་ནམས་རྡོ་རྗེ་དང༌། ཡུམ་ཐོང་ཟ་ སྒྲོལ་སྐྱིད་གཉིས་ཀྱི་སྲས་སུ་རབ་བྱུང་བཅོ་ལྔའི་ལྕགས་ཡོས་ལོ་ཟླ་༢་ཚེས་༨་བཟང་པོར་ལྟས་བཟང་དང་བཅས་སྐུ་བལྟམས་པའོ། །ཞེས་དང༌།
འདིར་སྔོན་བྱུང་ལོ་རྒྱུས་ལ་གསལ་ཁ་ཡོང་ཕྱིར་གོང་དུ་དབལ་ཤུལ་གསེར་རྟའི་དཔོན་རྒྱུད་བྱུང་རབས་སྐབས་ཀྱི་དབལ་ཤུལ་འབུམ་ཕྱུག་རྒྱལ་གྱི་བུ་ཆེ་བ་བླ་མ་རྒྱལ་དང༌། ཆུང་བ་སངས་རྒྱས་འབུམ་གཉིས་ཀྱི་བྱམས་བརྩེ་དང༌། དྲང་བདེན་གྱི་ཁྲིམས་ལུགས་སོགས་ལ་དེང་སྐབས་ཀྱང་གསེར་རྟའི་མི་སྣ་རྒན་རིམ་པའི་ཁྲོད་ཀྱི་ངག་རྒྱུན་དུ་དབལ་ཤུལ་བླ་སངས་ཀྱི་ཁྲིམས་ཞེས་གྲགས་ཡོད་པར་མ་ཟད། ཕྱིས་ཀྱི་དབལ་ཤུལ་དཔོན་རབས་ཚོའི་ཁྲིམས་ལུགས་ཀྱང་དེར་གཞི་བཅོལ་ཡོད་པ་རེད། དབལ་ཤུལ་སངས་རྒྱས་འབུམ་གྱི་སྲས་ནི་དབལ་ཤུལ་འབུམ་སྐྱབས་ཡག་ཡིན།
དེ་བཞིན་རྒྱལ་བ་རིན་པོ་ཆེ་ནི་འཕགས་པ་སྤྱན་རས་གཟིགས་རེད། ང་ཚོས་ཁོང་ལ་སྐུར་བ་འདེབས་མི་སྲིད། གལ་སྲིད་ང་ཚོས་འདི་ནས་སྐྱོན་བརྗོད་ཞུས་ཀྱང་སྤྱན་རས་གཟིགས་ཇེ་ཆུང་དུ་གཏང་ཐུབ་རྒྱུ་མ་རེད། སྤྱིར་བཏང་ནས་ཀྲུང་གོའི་རྒྱལ་ཁབ་ཀྱིས་ཀྱང་མི་རིགས་མཐུན་སྒྲིལ་གལ་ཆེན་ཡིན་ཚུལ་ནམ་རྒྱུན་ཤོད་བཞིན་པར་བརྟེན་ངོ་མ་མི་རིགས་མཐུན་སྒྲིལ་ཡོང་དགོས་ན་རྒྱལ་བ་རིན་པོ་ཆེ་ལ་ཁ་གཏང་ཉན་གི་མི་འདུག དེར་བརྟེན་ངས་སྐུར་འདེབས་མི་ཞུ་ཐག་ཆོད་ཡིན། ཞེས་སོགས་གསུངས་པར་བརྟེན་དེར་ཡོད་གང་མང་ཞིག་ལ་བློ་སྤོབས་སོགས་སྤར་ཡོད།
༩༽ སྐྱབས་རྗེ་རྡོ་གྲུབ་ཆེན་སྐུ་འཕྲེང་བཞི་བ་ཐུབ་བསྟན་འཕྲིན་ལས་དཔལ་བཟང་རིན་པོ་ཆེ་༡༩༢༧་ཞབས་ཀྱིས་བརྩམས་པའི་དེང་དུས་ཀྱི་དགོས་མཁོ་དང་བསྟུན་པའི་མགོ་ལོག་གི་ཡུལ་སྤྱི་དང༌བྱེ་བྲག་ལུགས་གཉིས་ཀྱི་ཕྱོགས་ནས་རབ་བརྗོད་པ། ཞེས་པའི་དེབ་ཀྱི་ཤོག་ངོས་༡༣་པའི་ཐིག་འཕྲེང་༢་པར། བོད་ལ་བོད་དང༌། བོད་ཆེན་པོའི་རྒྱལ་ཁབ་གཉིས་སུ་གྲགས་པ་ལས། བོད་ཆེན་པོའི་སྨད་ཀྱི་མདོ་ཁམས་སྒང་དྲུག་གི་ནང་ཚན། ཟལ་མོ་སྒང་གི་ནུབ་བྱང་དུ་མགོ་ལོག་གསེར་ཐལ་དང༌། བྱང་ཕྱོགས་མགོ་ལོག་ཅེས་བྱ་ཡོད། ཅེས་དང༌།
༡༥༽ སྤྱི་ལོ་༢༠༠༥་ཟླ་༡༠་བའི་ཚེས་མགོར་ད་ལྟའི་དབལ་ཤུལ་གསེར་རྟའི་དཔོན་ཆེན་དབལ་ཤུལ་ཚེ་སྒྲུབ་མགོན་མཆོག་ལ། ང་ཚོ་དབལ་ཤུལ་གསེར་རྟ་འདི་མདོ་སྟོད་ཁམས་པ་ཡིན་དང༌མདོ་སྨད་ཨ་མདོ་གང་ཡིན་ཁྱེད་ཀྱིས་ཐག་བཅད་ནས་གསུངས་རོགས་གནང་ཞེས་པར། ཁོང་གིས་སྤྱིར་ང་ཚོ་གསེར་རྟ་འདི་མགོ་ལོག་རེད། དེ་གཅིག་ཡིན། གཉིས་ནས་ངེད་དབལ་ཤུལ་དཔོན་ཚང་གི་ཕ་ཁུ་ཆེ་རྒན་ཚོའི་རིང་ནས་ང་ཚོ་མདོ་སྨད་ཨ་མདོ་ཡིན། གསུང་རྒྱུ་རེད། མ་གཏོགས་མདོ་སྟོད་ཡིན། ཁམས་ཡིན་གསུང་རྒྱུ་མ་རེད། ཅེས་སོགས་གསུངས།
༨༽ གཞན་ཡང༌། བོད་རབ་བྱུང་བཅོ་ལྔ་བ། ལྕགས་སྦྲུལ་ལོ། སྤྱི་ལོ་༡༨༨༡་ལོར་དབལ་ཤུལ་གསེར་རྟའི་ཡུལ་དུ་འཁྲུངས་པའི་རིག་འཛིན་ཆེན་པོ་པདྨ་འགྲོ་འདུལ་གསང་སྔགས་གླིང་པའམ། ཡོངས་གྲགས་སུ་ལྕགས་ཁུངས་གཏེར་ཆེན་དྲི་མེད་འོད་ཟེར་གྱི་རྣམ་ཐར་སྙིང་གི་མུན་སེལ་དད་པའི་ཤིང་རྟ་རདྣའི་ཆུན་འཕྱང་ཨུཏྤལའི་ཕྲེང་བ་ཞེས་བྱ་བ་དེ་ཉིད་ཀྱི་ཤོག་ངོས་༣་པར། པད་མ་དབང་རྒྱལ་ གཏེར་ལུང་གབ་སྦས་ཡང་བྱང་ལས།
སྒྲིག་མཆན། རྡོ་ཐར་ནི་ཆུང་ངུའི་དུས་མདོ་སྨད་བྱ་ཁྱུང་དགོན་གྱི་གྲྭ་བ་ཞིག་ཡིན་པ་དང༌། དེ་རྗེས་དབུས་གཙང་དུ་གྲྭ་སར་ཕྱིན་ནས་དགའ་ལྡན་དུ་ཆོས་ཞུགས་བྱས་པ་དང༌། བར་དུ་སྤྱི་ལོ་༡༩༥༡་ལོར་ཕ་ཡུལ་ལ་གཉེན་གཏུག་ཏུ་སྐྱོད་སྐབས་གསེར་རྟ་ས་ཆ་དངོས་སུ་བརྒྱུད་ནས་ཕྱིན་པ་དང༌། ཁོང་རང་ཉིད་ཀྱི་འགྲོ་ལམ་ཁག་གིས་གཙོས་སྐབས་དེའི་མདོ་དབུས་ཁམས་གསུམ་གྱི་གནས་ཚུལ་ལ་དོ་སྣང་དང༌། མཐོང་རྒྱ་ཐོས་རྒྱ་དང༌། ཉམས་མྱོང་ཆེན་པོ་ཡོད་མཁན་ཞིག་རེད།༽
༤༽ མཁས་དབང་ནམ་མཁའི་ནོར་བུས་བརྩམས་པའི་བྱང་འབྲོག་གི་ལམ་ཡིག་ལག་བྲིས་དེབ་གཟུགས་ཀྱི་ཤོག་ངོས་༢༦་པའི་སྒང་ནས་མར་བརྩིས་པའི་ཐིག་ཕྲེང་གཉིས་པར། གསེར་ཐ་ ནི་རྫ་ཆུ་ཁ་བའི་ཤར་མཐའ་དང༌། ཨ་མྱེ་རྨ་ཆེན་གྱི་ལྷོ་ནུབ་ཏུ་ཡོད་ཅིང༌། དེ་ཡང་ཨ་མྱེ་རྨ་ཆེན་གྱི་མཐའ་སྐོར་དུ་ཆགས་པའི་ཡུལ་སྤྱིའི་མིང་ལ་འགོ་ལོག་ཅེས་སུ་གྲགས་པ་ལྟར་གསེར་ཐ་ ནི་མགོ་ལོག་གི་ནང་ཚན་འབྲོག་ཡུལ་བཙན་ཤོས་ཤིག་ཡིན་པ་རེད། ཅེས་གསལ།
༥༽ གསེར་རྟ་རྫོང་མི་རིགས་སློབ་འབྲིང་གི་དགེ་སློབ་རྣམས་ཀྱིས་བཏོན་པའི་གསེར་སློབ་རའི་གཡུ་སྦྲང་། ཞེས་པའི་འོད་སྡེར་ནང་གསེར་རྟ་ཡོངས་ལ་མཚན་སྙན་ཆེ་བའི་དེང་དུས་ཀྱི་གསེར་རྟའི་ན་གཞོན་ཤེས་ལྡན་རྩོམ་པ་པོ་སྤྱན་གཟིགས་མཆོག་གིས་བརྩམས་པའི་ཚིག ང་ཡི་ཕ་ཡུལ་གསེར་རྟ་རྩ་ཐང་རེད། །འབྱོར་ཕྱུག་ཕུན་སུམ་ཚོགས་པའི་རྩ་ཐང་རེད། །ཨ་མདོ་མགོ་ལོག་ལྡོང་གི་རིགས་རྒྱུད་རེད། །ཅེས་སོགས་དང༌།
དགྲ་དམག་གིས་ས་ཕྱོགས་ཚང་མ་ནས་དཔུང་འཇུག་བྱས་པར་བརྟེན། ཁ་འཐོར་དུ་གནས་པའི་བོད་མིས་ཕན་ཚུན་རོགས་སྐྱོབས་བྱ་ཐབས་བྲལ་ནས། སོ་སོ་ཁེར་རྐྱང་དུ་མདུན་ཕྱོགས་ཀྱི་དགྲ་དམག་ལ་གདོང་ལེན་བྱས་ཏེ། ཟླ་བ་གསུམ་ཙམ་རིང་ཡ་ང་བའི་དམག་འཁྲུག་བརྒྱབ་པས། ཕྱོགས་གཉིས་ཀར་ཤི་རྨས་ཚབས་ཆེན་བྱུང་ཡོད། དེ་ནས་རིམ་གྱིས་བོད་དམག་གི་ས་ཆ་ཇེ་ཆུང་དུ་ཕྱིན་པས། མཐར་དཔུང་གཤགས་ནས་འགྲོ་རྒྱུ་ཐག་བཅད།
གསེར་རྟ་རང་ཡུལ་གྱི་མང་ཚོགས་ནང་དུའང་སྔོན་ནས་ད་བར་གསེར་རྟ་མགོ་ལོག་ཡིན་པའི་ལྟ་ཚུལ།
མདོ་སྨད་མགོ་ལོག་དབལ་ཤུལ་གསེར་རྟ་ལ་མགོ་ལོག་གསེར་རྟ་ཞེས་གསེར་རྟ་མགོ་ལོག་ཡིན་པའི་ལྟ་ཚུལ་འཛིན་མཁན་གསེར་རྟ་བ་ལས་གཞན་ཡོད་པར་མ་ཟད། གསེར་རྟ་རང་དུ་སྐྱེས་པའི་མིའི་ནང་གསེར་རྟ་མགོ་ལོག་ཡིན་པ་གཞིར་བཞག་བྱེད་མཁན་སྔོན་ནས་ད་བར་བྱུང་དང་འབྱུང་བཞིན་པ་ཁག་གཅིག་ངོ་སྤྲོད་འདི་ལྟར།
༤༽ གཞན་ཡང༌། མཁན་ཆེན་འཇིགས་མེད་ཕུན་ཚོགས་འབྱུང་གནས་དཔལ་བཟང་པོའི་གསུང་འབུམ་གླེགས་བམ་གསུམ་པར་སྙིགས་དུས་བསྟན་པའི་གསལ་བྱེད་གཅིག་པུ་ཆོས་རྗེ་དམ་པ་ཡིད་བཞིན་ནོར་བུ་འཇིགས་མེད་ཕུན་ཚོགས་འབྱུང་གནས་དཔལ་བཟང་པོའི་རྣམ་ཐར་བསྡུས་པ་དད་པའི་གསོས་སྨན། ཞེས་བྱ་བའི་ཤོག་ངོས་༣༦༩་ཐིག་ཕྲེང་༧་པར། དེ་ལྟར་དུ་པདྨའི་ལུང་བྱང་རབ་གསལ་འཕྲུལ་གྱི་མེ་ལོང་ལས་ཀྱང༌།
༡༽ ད་ལྟ་བཙན་བྱོལ་དུ་མདོ་སྟོད་སྤྱི་འཐུས་ཀྱི་ནང་ཡོད་པའི་གསེར་རྟ་ཚུལ་པོས་ཀྱང་སྤྱི་ལོ་༡༩༩༨་ལོའི་ཟླ་༣་ཚེས་༤་ཉིན་བོད་ནས་གསར་དུ་བལ་ཡུལ་སྣེ་ལེན་ཁང་དུ་འབྱོར་སྐབས་རང་ཉིད་ཀྱི་སྐྱེས་ཡུལ་མགོ་ལོག་ཅེས་བྲིས་པར་མ་ཟད། མགོ་ལོག་རགས་བཀྲམ་དགོན་པར་ལོ་ལྔ་ཙམ་བསྡད་ཅེས་ཁོང་གི་ཕ་ཡུལ་གྱི་གཞི་ཆེན་རཀྲཾ་དགོན་པ་ལ་མགོ་ལོག་རགས་བཀྲམ་དགོན་པ་ཞེས་བྲིས་ཡོད།
འོན་ཀྱང་སྐབས་དེའི་ས་སློང་མཁན་དེ་མགོ་ལོག་རང་ཁོངས་ནས་མིན་ཟེར་འདོད་ཀྱང་སྔོན་བྱུང་ཚད་ཐུབ་ལོ་རྒྱུས་དང་རྒྱབ་འགལ་དུ་འགྲོ་བ་ལས་རང་དབང་ཡིན་མོད། གཙོ་བོ་སྨར་རོལ་མ་ལག་དྲུག་གམ། རྡོ་འཛི་སྨར་གསུམ་གྱི་ས་ཁྱོན་ལ་གནས་བཅས་པའི་མི་ཞིག་ཡིན་མིན་ལ་སྔ་སེ་ནས་འདང་རྒྱག་ཐུབ་ན། ཤེས་ལྡན་དག་ལ་རྒྱས་བཤད་མི་དགོས་པར་དེ་ཙམ་གྱིས་ངོ་འཕྲོད་སླ་བར་འགྱུར་རོ། །
སྒྲིག་མཆན། ཨ་ཕང་གཏེར་ཆེན་དཔའ་བོ་ཆོས་དབྱིངས་རྡོ་རྗེའམ། ཨོ་རྒྱན་འཕྲིན་ལས་གླིང་པ།༡༨༩༥-༡༩༤༥་ཁོང་ནི་ད་ལྟའི་དཔལ་ས་སྐྱ་གོང་མ་བདག་ཁྲི་རིན་པོ་ཆེའི་སྐུ་གོང་མ་དེ་རེད། དེབ་འདི་སྒྱུར་བ་པོ་མཁས་དབང་གདོང་ཐོག་སྤྲུལ་སྐུ་བསྟན་པའི་རྒྱལ་མཚན་ནི་མཁས་གྲགས་ཆེ་ཞིང༌། དབྱིན་བོད་ཤན་སྦྱར་ཚིག་མཛོད་དང༌། བོད་ཀྱི་རྒྱལ་རབས་སོགས་གསུང་རྩོམ་མང༌།༽
༣༽ དབལ་ཤུལ་གསེར་རྟའི་རྡུང་ལེན་པ་གྲགས་ཅན་རིག་དགས་བཏོན་པའི་དེང་རབས་ཀྱི་སྙན་རྩོམ་འགོག་མེད་ཀྱི་བརྩེ་དུངས་ཞེས་པའི་འཁོར་ཐག་གི་ནང་ཁོང་རང་ཉིད་ཀྱི་འགྲེལ་བཤད་དུ། ཕ་ཡུལ་མགོ་ལོག་གསེར་རྟའི་འབྲོག་ཁྱིམ་ཞིག་ཏུ་སྐྱེས་པའི་བུ་ཆུང་ལྷ་ཡག་དང༌། སྨད་མི་ཉག་མེ་ཏོག་གཡུ་སྒང་གི་རོང་ཁྱིམ་ཞིག་དུ་སྐྱེས་པའི་བུ་མོ་ལྷ་མཛེས་ཞེས་འཁོད་འདུག་པ་དང༌།
ལུང་བསྟན་ཚིགས་བཅད་གཉིས་པའི་དོན་ནི། བོད་ཤར་ཕྱོགས་མདོ་ཁམས་སྨད་ཀྱི་གསེར་མགོན་པོ་འབྲོང་རི་སྨུག་པོའི་ཉེ་ཆར་ན་རིག་འཛིན་གཏེར་ཆེན་ཀློང་གསལ་སྙིང་པོའི་སྤྲུལ་བ་རསྨིའམ། དྲི་མེད་འོད་ཟེར་ཞེས་འོད་ཟེར་གྱི་མིང་མཐའ་ཅན་དེས་ཁྱིའམ་འབྲུག་ལོའི་གྲོགས་དང་འཕྲད་པ་ན། སྙིང་ཐིག་མ་བུའི་ཆོས་སྐོར་གྱི་སྐལ་བཟང་སྒོ་འཕར་འབྱེད་པར་འགྱུར་ཞེས་དང༌།
༢༽ ཕྱིས་སུ་ཚུལ་པོས་ཆོལ་ཁའི་ལངས་ཕྱོགས་འགྱུར་རྗེས་ཀྱང་སྐྱེས་ཡུལ་ཁམས་མགོ་ལོག་གསེར་རྟ་ཞེས་ཚུལ་པོ་རང་ཉིད་ཀྱི་ས་ཡིག་བཅས་བོད་ཀྱི་རྩོམ་པ་པོའི་ཚོགས་ཁོངས་སུ་ཞུགས་སྐབས་བྲིས་འདུག་པ་དང་། གཞན་ཡང་དབལ་ཤུལ་གསེར་རྟའི་གནའ་དེང་གི་ཤེས་ལྡན་མི་སྣའི་ཁྲོད་མགོ་ལོག་གསེར་རྟ་ཞེས་འབོད་མཁན་ས་ཁྱབ་རྡོ་ཁྱབ་བྱུང་འདུག་པ་འདི་ལྟར།
ཡང་བློ་ལྡན་མིག་གི་བདུད་རྩིའི་ཤོག་ངོས་༡༥༢་པའི་ཐིག་ཕྲེང་༢་པར། གོང་གསལ་དགོན་པ་ཁག་གི་ནང་ནས་སྔོན་ཆད་གསེར་ཐར་མིན་པའི་ལྷ་རྩེ་དགོན། བག་སྟེང་དགོན། རྒྱ་གདོང་དགོན། དབུ་ཚབ་དགོན། དཀྱིལ་སྔོན་དགོན། འཕྲུལ་སྟེང་ལྷ་ཁང་རྣམས་དམངས་གཙོ་བཅོས་བསྒྱུར་བྱས་རྗེས་གསེར་ཐར་ལ་ཁ་སྣོན་བྱས་པ་ཡིན། ཞེས་གསལ་བ་ལྟར་རོ། །
༣༽ ཞྭ་སྒབ་པ་དབང་ཕྱུག་བདེ་ལྡན་གྱིས་བརྩམས་པའི་བོད་ཀྱི་སྲིད་དོན་རྒྱལ་རབས་གླེགས་བམ་གཉིས་པའི་ཤོག་ངོས་༥༡༠བར། དེ་དང་དུས་མཚུངས་སུ་ཆ་ཕྲེང་བསམ་འཕེལ་གླིང༌། འབའ་ཆོས་སྡེ། རྨར་ཁམས་ཀླུ་ར་དགོན། ཏྲེ་ཧོར་བྲག་འགོ་དགོན། འགུ་ལོག་གསེར་རྟ་དགོན། ལྡན་ཁོག གླིང་ཚང་བཅས་པར་གནམ་ས་གཉིས་ནས་དྲག་གནོན་བྱས། ཞེས་གསལ།
དབལ་ཤུལ་ཚེ་སྒྲུབ་མགོན་ནི་རྒྱ་དམར་གྱི་སྡུག་སྦྱོང་མནར་གཅོད་འོག་ནས་འཚར་ལོངས་བྱུང་ཞིང༌། སྤྱི་ལོ་༡༩༨༦ལོའི་ཟླ་༨་ཚེས་༡༤ཉིན་ཀུན་གཟིགས་པཎ་ཆེན་རིན་པོ་ཆེ་མཆོག་སྐུ་དངོས་གསེར་རྟའི་ས་ཆར་ཆིབས་བསྒྱུར་གནང་རྗེས་ནས་རྒྱ་གཞུང་གིས་གསར་དུ་དབལ་ཤུལ་ཚེ་སྒྲུབ་མགོན་ལ་རྫོང་ཆབ་སྲིད་གྲོས་ཚོགས་ནང་གོ་གནས་ཕུལ།
མདོ་སྨད་ཆོས་འབྱུང་གི་མདོ་སྨད་ལྷོ་རྒྱུད་བཤད་སྐབས། གེ་ལིའི་བུ་ཆུང་བ་བན་ཞར་གྱི་མི་རྒྱུད་དབལ་ཤུལ་སྟག་སྐྱབས་ཀྱིས་མགོ་ལོག་ལ་ས་བསླངས་ནས་མཁར་གཞི་བཟུངས༌། འདི་ལ་བུ་གཉིས་ཡོད་པའི་ཆེ་བ་སྟག་ལྷ་འཕན་གྱི་བུ་ཤོས་ཁོག་ཏུ་རུ་བ་བྱས་ནས་བསྡད་པའི་རྒྱུད་པ་གསེར་ཐལ་དཔོན་རིགས། ཞེས་དང༌།
ཚིགས་བཅད་འདིས་ཆོས་རྗེ་མཆོག་གིས་ཁོང་གི་འཁྲུངས་ཡུལ་དབལ་ཤུལ་གསེར་རྟ་མདོ་སྨད་ཡིན་པར་དངོས་སུ་བསྟན་པ་དང༌། རྗེ་ཉིད་ཀྱི་དགུང་སྙིང་བྱ་ཡིན་པ་དང༌། མ་ཡུམ་གྱི་མཚན་ལ་གཡུ་མཚོ་དང༌། ཡབ་ཀྱི་མཚན་ལ་པད་ཏེ་ཞེས་པས་མཚོན། སྐུ་ཚེ་འདིའི་རླབས་ཆེན་གྱི་མཛད་པ་རྣམས་ཆ་ཚང་ཞིག་བསྟན་འདུག་གོ །
༥༽ ཡང་དེའི་ཤོག་ངོས་༣༧༠་ཐིག་ཕྲེང་༧་པར། ཨོ་རྒྱན་ཆེན་པོས། དེའི་འོག་མདོ་ཁམས་སྨད་དུ་ཨ་ཡི་མིང་། །ཞེས་གསུངས་པ་དང༌དོན་གཅིག་གོ། །ཞེས་གསུངས་ཤིང་རྣམ་ཐར་འདི་མཁན་ཆེན་ཚུལ་ཁྲིམས་བློ་གྲོས་དང༌། མཁན་ཆེན་བསོད་ནམས་དར་རྒྱས། རྨེ་སྤྲུལ་བསྟན་འཛིན་རྒྱ་མཚོ་བཅས་ཀྱིས་བརྩམས་གནང་འདུག །
དེ་བཞིན་བློ་ལྡན་མིག་གི་བདུད་རྩིའི་ཤོག་ངོས་༡༤༦་པའི་ཐིག་ཕྲེང་༤་བར་རང་རྫོང་གི་གནམ་མཚོ་མའི་དགོན། རྦ་སྡེ་དགོན། ཨ་བོས་ལི་ཤུལ་གྱི་དགོན། ཀླས་ཡག་དགོན། དགུ་གདོང་དགོན་རྣམས་ཀྱང་སྔོན་གསེར་ཐར་གྱི་དགོན་ཡིན་ཡང་ད་ལྟ་ཁང་ཤུལ་ལ་བདག་པོ་མེད་པར་གྱུར་ཟིན་ཏོ།།ཞེས་གསལ་བ་དང་།
རྡོ་གྲུབ་འཇིགས་མེད་བསྟན་པའི་ཉི་མ་༡༨༦༥-༡༩༢༦་ཞབས་ཀྱི་གསུང་འབུམ། སི་ཁྲོན་དཔར་མ། པོད་དང་པོའི་ཤོག་ངོས་༡༥༡་པར། མཁན་ཆེན་ཞི་འཚོའི་བསྟོད་པའི་མཇུག་བྱང་དུ། ཞེས་པའང་འགུ་ལོག་གི་སྤྲང་ཕུག་ཀི་བོས་སྨྱོ་གཏམ་ཐོལ་བྱུང་མར་ཇ་གསུམ་པ་འཐུང་ཞོར་དུ་བྲིས་པ་དགེའོ། །ཞེས་དང༌།
ཞེས་དང༌། ཞེས་གསུངས། ཚིགས་བཅད་དང་པོའི་དོན་ནི་ཀུན་མཁྱེན་ཀློང་ཆེན་རབ་འབྱམས་ཀྱི་སྤྲུལ་བ་གསང་སྔགས་གླིང་བ་ཞེས་གསང་སྔགས་ཀྱི་མིང་མཐའ་དང་ལྡན་པ་ཞིག་མདོ་སྨད་གསེར་རྟའི་ཡུལ་དུ་དགུང་སྙིང་ལྕགས་སྦྲུལ་ཅན་དུ་འཁྲུང་པར་འགྱུར་ཞེས་དང༌།
སྐྱབས་རྗེ་སེ་ར་ཡང་སྤྲུལ་རིན་པོ་ཆེའི་རྣམ་ཐར་དད་གསུམ་པདྨོ་འབྱེད་པའི་ཉིན་བྱེད་ཀྱི་ཤོག་ངོས་༤༦་པའི་ཐིག་ཕྲེང་༦་པར་ཕྱིས་སུ་རྫོང་སར་མཁྱེན་བརྩེ་འཇམ་དབྱངས་ཆོས་ཀྱི་བློ་གྲོས་ལ་བརྟགས་ཞུ་ཕུལ་བའི་ལན་གྱི་ངོས་འཛིན་ནི།
གོང་གསལ་དབལ་ཤུལ་གསེར་རྟའི་ཁྲིམས་དང༌། ཁྲིམས་གཏམ་ཞེས་པའི་ཚན་པ་འདི་གཉིས་དབལ་ཤུལ་བསོད་ནམས་དར་རྒྱས་ཀྱིས་བརྩམས་པའི་གསེར་ཐལ་གྱི་ལོ་རྒྱུས་དང་སྲོལ་རྒྱུན་ཞེས་པའི་དེབ་ནས་ཟུར་འདོན་ཞུས།
༡༠༽ ཡང་དེའི་ཤོག་ངོས་༡༩་བའི་ཐིག་འཕྲེང་༢་པར། མགོ་ལོག་གི་ཟོ་དོར། གཉན་པོ་གཡུ་རྩེའི་ལྷོ་ཕྱོགས། མདོ་ཁམས་ཟལ་མོ་སྒང་གི་ནུབ་བྱང་ན། མགོ་ལོག་གསེར་ཐལ་ཞེས་བྱ་བ་ཡོད། ཅེས་གསུངས་པ་དང༌།
༢༽ གཞན་ཡང་མཁན་ཆེན་འཇིགས་མེད་ཕུན་ཚོགས་འབྱུང་གནས་མཆོག་གིས་བརྩམས་པའི་འདན་སྲས་ཀྱི་རྟོགས་བརྗོད་དཔེ་དེབ་བླ་རུང་ཐེག་གསུམ་ཆོས་གླིང་གིས་དཔར་བསྐྲུན་གནང་བའི་ཤོག་གྲངས་༡༣་པར།
རྒྱ་དམར་གྱིས་བཙན་འཛུལ་སྐབས་གསེར་རྟའི་ཆེས་ཛ་དྲག་གི་གནས་སྟངས་དང༌། མདོ་དབུས་ཁམས་གསུམ་གྱི་གནད་ཡོད་མི་སྣས་གསེར་རྟ་མགོ་ལོག་ཡིན་པའི་ལྟ་ཚུལ།
༦༽ གླུ་མ་སྐྱིད་བྱམས་ཀྱིས་བླངས་པའི་གླུ་ཚིག་གི་མགོའི་ངོ་སྤྲོད་ནང་ང་མདོ་སྨད་རྟ་ཡི་ཆོལ་ཁའི་མགོ་ལོག་དབལ་ཤུལ་གསེར་རྟ་ནས་ཡིན། ཞེས་དང༌།
སྒྲིག་མཆན། ནམ་མཁའི་ནོར་བུ་ནི་དེང་རྒྱལ་ཕྱི་ནང་ཀུན་ལ་མཁས་པའི་མཚན་སྙན་ཆེ་ཞིང༌། ཁོང་སྤྱི་ལོ་༡༩༥༣་ལོར་གསེར་རྟ་ལ་བཞུགས་མྱོང་ཡོད།༽
༨༽ གསེར་རྟ་རང་དུ་འཁྲུངས་པའི་བླ་སྤྲུལ་ཆེ་ཁག་གི་གསུང་འབུམ་དང༌། རྣམ་ཐར་སོགས་སུ་མགོ་ལོག་གསེར་རྟ་ཞེས་ཡོངས་གྲགས་ཆགས་འདུག་པའི་སྐོར།
སྙན་གྲགས་རྒྱ་བོད་ཧོར་གསུམ་དུ་ཁྱབ་པའི་དབལ་ཤུལ་འབུམ་སྐྱབས་ཡག་དང༌། མགོ་ལོག་ཚེ་རྒྱལ་ཕྱུག་དབོན་ཞང་གཉིས་ཀྱི་ངོ་སྤྲོད་སྙིང་བསྡུས།
ཨ་ལྕགས་འབྲིའི་དཔོན་རིགས་ཚོའི་མངའ་ཐང་ལ་འགྱུར་བ་ཕྱིན་པ་དང༌། ཨ་སྤོ་ལྡོང་གི་དཔོན་རིགས་རྣམས་ཀྱི་མངའ་ཐང་ཡར་དར་སྐོར།
༩༽ ཡང་རྣམ་ཐར་དེའི་ཤོག་ངོས་གསུམ་པའི་རྒྱབ་ངོས་ཐིག་ཕྲེང་༢་པར་རོག་རྗེ་གླིང་བའི་གཏེར་ལུང་ལས།
ད་ལྟ་སྔགས་པ་རྡོ་རྗེ་བདུད་འཇོམས་ཀྱི་། །སྤྲུལ་བའི་སྐྱེས་བུ་ཁམས་ཕྱོགས་ཉག་གི་སྟོད། །
དེའི་འོག་མདོ་ཁམས་སྨད་དུ་ཨ་ཡི་མཚན། །སྡེ་སྣོད་འཛིན་པ་བྱ་ཡི་ལོ་བ་འབྱུང༌། ། ཞེས་དང༌།
ཀློང་ཆེན་སྤྲུལ་བ་གསང་སྔགས་མིང་མཐའ་ཅནཿ མདོ་སྨད་ལྕགས་སྦྲུལ་ནག་པོའི་ལྟོ་བར་འཁྱིལཿ
ཨོཾ་སྭ་སྟི། འཕགས་པ་བཀྲ་ཤིས་བརྩེགས་པ་ཆེན་པོའི་མདོ་ལས་ཆོ་ག་དང་བཅས་པ་རྫོགས་སོ། །། །
མེས་པོའི་ཞལ་ཆབ་ཐིག་ལེ་སྲུབས་སྐྱེས་ཞབས་སེན་ཟླ་བའི་འོད་ཐིག་ཟླུམ་པོས་དྲེགས་ལྡན་རལ་པའི་གདེངས་ཀ་ལ་བསྣུན་མགོ་སྐྱེས་ས་ལ་དྲུད་བཞིན་བསྙིལ།། སྨྲ་བའི་འབབ་སྟེགས་ལི་ཁྲིའི་རྡུལ་འཆང་སྨུག་རྩིའི་ཆུ་རིས་མཁའ་མཐར་དཀྲིགས་ལས་སྡོམ་བཞིའི་གསུང་གི་སྤྲིན་གྱི་མེ་ཏོག་སིལ་མར་འཇོ།། རྐང་གདུབ་ཀྱིས་མཛེས་འཁོར་ལོའི་ལག་ལྡན་མངོན་པར་རབ་ཆགས་རིག་བྱེད་དཔྱིད་ཀྱི་ཆུ་གཏེར་གཡོ་ལྡན་ཁ་ཡི་སྒོ་ནས་རླབས་ཀྱིས་འཕྱོ།། སྨིན་འཁྱོག་དཀྱུས་རིང་མཐིང་ཀའི་ཟུར་མིག་ཨུཏྤལ་རྣོན་པོས་རྒྱལ་རྣམས་དབྱིངས་ནས་བསྐུལ་དང་ལྷན་ཅིག་བདག་ཀྱང་སྲུངས་ཤིག་དབྱངས་ལྡན་མ།།
སྔོན་འཇུག་གི་རྟགས་ཀྱི་འཇུག་ཚུལ་བཤད་པ།གཉིས་པ་རྟགས་ཀྱི་འཇུག་ཚུལ་བཤད་པ་ལ། རྩ་བར། དེ་དག་རེ་རེའང་བཞི་བྱེད་དེ།། གང་གིས་འཇུག་བྱེད་གང་ལ་འཇུག། ཇི་ལྟར་འཇུག་བྱེད་ཅི་ཕྱིར་འཇུག། སྔོན་འཇུག་ལྔ་པོ་དེ་དག་རེ་རེའང་དབྱེ་བ་བཞི་བྱེད་དེ། བཞི་པོ་གང་ཞེ་ན། སྔོན་འཇུག་གང་གིས་འཇུག་པར་བྱེད་པ་དང༌། མིང་གཞི་གང་ལ་འཇུག་པ། སྔོན་འཇུག་རྣམས་རང་གི་འཇུག་ཡུལ་དུ་གྱུར་པའི་མིང་གཞི་ལ་སྒྲ་གདངས་དྲག་ཞན་ཇི་ལྟ་བུའི་སྒོ་ནས་འཇུག་པར་བྱེད་པ། བདག་གཞན་དུས་གསུམ་དང་བྱ་བྱེད་ལས་གསུམ་གྱི་ཁྱད་པར་ཅི་ཞིག་སྟོན་པའི་ཕྱིར་དུ་འཇུག་པའོ།།
སྒོ་དེ་དང་ལྡན་པའི་བསྟན་བཅོས་དངོས་བཤད་པ། གཉིས་པ་སྒོ་དེ་དང་ལྡན་པའི་བསྟན་བཅོས་དངོས་བཤད་པ་ལ་བཞི། ཡི་གེ་སྤྱིའི་རྟགས་ཀྱི་འཇུག་པ་དང༌། བྱེ་བྲག་མིང་གཞིའི་རྟགས་ཀྱི་འཇུག་པ། སྔོན་འཇུག་གི་རྟགས་ཀྱི་འཇུག་པ། རྗེས་འཇུག་གི་རྟགས་ཀྱི་འཇུག་པ་བཤད་པའོ།།
གཉིས་པ་གཞུང་གི་དོན། གཉིས་པ་གཞུང་གི་དོན་ལ་གསུམ། བསྟན་བཅོས་ལ་འཇུག་པའི་སྒོ་མཆོད་བརྗོད་དང༌། སྒོ་དེ་དང་ལྡན་པའི་བསྟན་བཅོས་དངོས། བསྟན་བཅོས་རྩོམ་པ་མཐར་ཕྱིན་པའི་ཚུལ་བཤད་པའོ།།
བཅུ་ཕྲག་ཤེས་བྱ་སྡེབ་ནས་སྦྱོར་བ་ལ།། ལེགས་ལྡན་དཔལ་གྱི་མཛད་པས་མི་མཚོན་པ།། འཕགས་ཡུལ་མཁས་པ་སྤྱི་དང་ལེགས་བྱིན་སོགས།། ཐོན་མིའི་བླ་མ་དེ་དག་ལ་འང་འདུད།།
ཀ མི་ཡི་རྒྱུད་པ་ལ་འབྲེལ་བ་ཆེན་པོ་ཡོད། གལ་ཏེ། ཕ་མ་གཉིས་ཀ་ལོ་ཆུང་དུས་ནས་མགོ་ལ་སྐྲ་དཀར་པོ་སྐྱེས་པ་ཡིན་ན། དེ་གཉིས་ཀྱི་ཕྲུ་གུ་ཡང་ལོ་གཞོན་པའི་དུས་ནས་སྐྲ་དཀར་པོ་སྐྱེས་པ་ཡིན།
ཁ འཚོ་བཅུད་ཀྱི་མཁོ་འདོན་ལ་རག་ལས་པ་ཡིན། ལུས་ཀྱི་འཚོ་བཅུད་མ་འདང་ན། མདོག་ནག་རྒྱུའི་ཕྲ་ཕུང་གི་གྲུང་གཤིས་ལ་ཚད་བཀག་ཐེབས་ནས་སྐྲ་དཀར་པོ་སྐྱེས་པ་ཡིན།